**Návrh zmluvných podmienok:**

**Zmluva o poskytovaní služieb č. xxx/2020**

**na posudzovanie zdravotnej spôsobilosti a psychickej spôsobilosti zamestnancov pri prevádzkovaní dráhy a doprave na dráhach**

**uzatvorená podľa § 269, ods. 2 a nasl. Obchodného zákonníka č. 513/91 Zb.**

**Zmluvné strany**

**Poskytovateľ:** (vyplní identifikačné údaje, kontaktnú emailovú adresu a telefónne číslo)

 (ďalej len ako „Poskytovateľ“)

**a**

**Objednávateľ:**

**Dopravný podnik mesta Žiliny s.r.o.**

sídlo: Kvačalova 2, 01140 Žilina

IČO: 36 007 099

DIČ: 2020447583

IČ DPH: SK2020447583

Zastúpený: Ing. Ján Barienčík, PhD, konateľ

Kontaktná osoba: JUDr. Ľubica Kubová

bankové spojenie: Slovenská sporiteľňa, a.s.

IBAN SK1909000000005035044524

Kontaktná emailová adresa a telefónne číslo: dpmz@dpmz.sk, tel. 041/5660148

(ďalej len ako „Objednávateľ“)

(Poskytovateľ a Objednávateľ ďalej aj ako „Zmluvné strany“ alebo jednotlivo „Zmluvná strana“)

**Článok 1**

**Úvodné ustanovenia**

* 1. Táto Zmluva o poskytovaní služieb (ďalej aj ako „zmluva“) sa uzatvára ako výsledok verejného obstarávania realizovaného postupom obchodnej verejnej súťaže podľa § 281-288 zákona č. 513/1991 Zb. (Obchodný zákonník v znení neskorších predpisov), ktorú vyhlásil na svojom webovom sídle Objednávateľ ako obstarávateľ podľa § 9 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „zákon o verejnom obstarávaní“), ktorý vykonáva vybrané činnosti ustanovené v § 9 ods. 6 a 7 cit. zákona. Obstarávaný predmet súťaže je financovaný z vlastných finančných prostriedkov obstarávateľa, t.j. Objednávateľa. Vzhľadom na výšku predpokladanej hodnoty predmetu súťaže, toto obstarávanie nie je nadlimitnou zákazkou v zmysle zákona o verejnom obstarávaní (v nadväznosti na aktuálny finančný limit pre nadlimitnú zákazku platný pre obstarávateľa). Obstarávateľ realizoval predmetné obstarávanie v zmysle interných predpisov postupom obchodnej verejnej súťaže (OVS) podľa vyššie cit. Obchodného zákonníka, ktorej predmetom boli Zdravotná a psychická spôsobilosť zamestnancov pri prevádzkovaní dráhy a doprave na dráhe."
	2. Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a  vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.

**Článok 2**

**Predmet zmluvy**

1. Predmetom zmluvy sú poskytované služby na posudzovanie zdravotnej a psychickej spôsobilosti zamestnancov objednávateľa, ktorí vykonávajú pracovné činnosti, ktorými sa zabezpečuje a obsluhuje dráha a organizuje doprava na dráhe (ďalej „posudzovaných osôb“) alebo na činnosti súvisiace s poskytovaním dopravných služieb (ďalej vo vzťahu k práci) v súlade s Vyhláškou 245/2010 Z.z. v zmysle neskorších predpisov.
2. Posudzovanie zdravotnej a psychickej spôsobilosti osôb je v ďalšom texte označené ako „poskytnutá služba“.
3. Vymedzenie  špecifikácie poskytovanej služby je uvedené v súťažných podkladoch, predložených Objednávateľom ako podklad pre spracovanie cenového návrhu do súťaže o uzavretie tejto zmluvy, ako aj v Tabuľke č. 1 tejto zmluvy.
4. Špecifikácia poskytovaných služieb:
5. Posudzovanie zdravotnej spôsobilosti vykonaním Lekárskej preventívnej prehliadky (LPP) osôb, určených na výkon práce v súlade so zákonom č. 513/2009 Z.z. o dráhach a o zmene a doplnení niektorých zákonov, zákonom č. 514/2009 Z.z. o doprave na dráhach v znení neskorších predpisov, Vyhláškou č. 245/2010 Z.z.o odbornej, zdravotnej a psychickej spôsobilosti osôb pri prevádzkovaní dráhy a dopravy na dráhe.

Vo vzťahu k práci ide o vstupnú prehliadku pred zmenou zaradenia posudzovanej osoby na trolejbusovú dráhu, periodickú prehliadku posudzovaných osôb a mimoriadnu prehliadku posudzovaných osôb pri prevádzkovaní dráhy a dopravy na dráhe.

1. Posudzovanie psychickej spôsobilosti vykonaním Psychologického vyšetrenia osôb, určených na výkon práce v súlade so zákonom č. 513/2009 Z.z. o dráhach a o zmene a doplnení niektorých zákonov, zákonom č. 514/2009 Z.z. o doprave na dráhach v znení neskorších predpisov, Vyhláškou č. 245/2010 Z.z. o odbornej, zdravotnej a psychickej spôsobilosti osôb pri prevádzkovaní dráhy a dopravy na dráhe.

Vo vzťahu k práci ide o vstupnú prehliadku posudzovanej osoby na trolejbusovú dráhu, periodickú prehliadku posudzovaných osôb a mimoriadnu prehliadku posudzovaných osôb pri prevádzkovaní dráhy a dopravy na dráhe.

1. Iné výkony zdravotného a psychického posudzovania spôsobilosti osôb vo vzťahu k práci podľa konkrétnej požiadavky Objednávateľa, ktorých poskytnutie, resp. zabezpečenie si budú vyžadovať všeobecne záväzné právne predpisy a interné smernice Objednávateľa počas účinnosti tejto zmluvy.
2. Zoznam konkrétnych osôb, ktorým budú poskytované služby podľa špecifikácie v zmysle bodu 4 tohto článku, uvedie Objednávateľ vo svojej elektronickej objednávke.
3. Služby, spojené so splnením predmetu zmluvy, bude Poskytovateľ zabezpečovať vlastnými technickými prostriedkami s tým, že Poskytovateľ k riadnemu a včasnému splneniu služieb zabezpečí potrebné množstvo kvalifikovaných a technicky spôsobilých pracovníkov. Pri vykonávaní služieb bude Poskytovateľ postupovať samostatne s prihliadnutím na odborné pokyny a inštrukcie zo strany dohodnutého zástupcu Objednávateľa.
4. Subdodávatelia nie sú účastníkmi tohto záväzkového vzťahu a z tejto zmluvy im nevznikajú žiadne práva a povinnosti. Za poskytnutie predmetu zmluvy podľa tejto dohody v celom rozsahu zodpovedá Poskytovateľ.
5. Objednávateľ sa zaväzuje každú jednotlivo dokončenú službu, vykonanú v zmysle tejto zmluvy, prevziať podľa čl. 4 tejto zmluvy a za službu zaplatiť Poskytovateľovi dohodnutú cenu podľa čl. 5 tejto zmluvy.
6. Výsledkom poskytnutých služieb podľa tohto článku bude vystavenie dokladu v zmysle Vyhlášky č. 245/2010 Z.z., a to:
7. Lekárskeho posudku o zdravotnej spôsobilosti osoby na výkon práce na trolejbusovej dráhe posudzujúcim lekárom
8. Posudku o psychickej spôsobilosti osoby na výkon práce na trolejbusovej dráhe posudzujúcim lekárom.

**Článok 3**

**Miesto plnenia zmluvy**

1. Miestom poskytovania služieb podľa zmluvy je zdravotnícke zariadenie Poskytovateľa (údaje z Tabuľky. č.1 vloží Poskytovateľ)

**Článok 4**

**Objednávanie a preberanie služieb**

1. Jednotlivé služby podľa čl. 2 tejto zmluvy si Objednávateľ objedná u Poskytovateľa samostatnou elektronickou objednávkou.
2. Písomná objednávka bude okrem identifikačných údajov Objednávateľa a Poskytovateľa obsahovať najmä:
3. Rozsah požadovaných čiastkových služieb (množstvo a druh)
4. Termín výkonu služieb
5. Cenu objednávaných služieb
6. Objednávateľ si vyhradzuje právo upraviť a zmeniť rozsah objednaných čiastkových služieb podľa jeho potrieb, najmä v prípade vzniku mimoriadnych udalostí.
7. Termín určený v objednávke podľa ods. 2 písm. b) tohto článku je pre Poskytovateľa záväzným a jeho nedodržaním sa dostáva do omeškania s výnimkou, ak bolo omeškanie preukázateľne spôsobené zásahom vyššej moci (vis major) alebo zmenou podľa pokynov Objednávateľa, a to najmä z dôvodu mimoriadnych udalostí.
8. Poskytovateľ bude poskytovať služby na základe zoznamu osôb, zaslaného Objednávateľom elektronicky e-mailom. Objednávkou na vykonanie služby je predpísané tlačivo „Lekársky posudok o zdravotnej spôsobilosti“ ako Príloha č. 1 k tejto zmluve a „Posudok o psychickej spôsobilosti“, ako Príloha č. 2 k tejto zmluve, na ktorom Objednávateľ vyznačí presnú špecifikáciu požadovanej služby. Vzory tlačív sú v súlade s Vyhláškou 245/2010 Z.z. o odbornej, zdravotnej a psychickej spôsobilosti osôb pri prevádzkovaní dráhy a dopravy na dráhe, sú neoddeliteľnou súčasťou tejto zmluvy **Poznámka: Prílohy k zmluve v zmysle textu  tohto článku doplní navrhovateľ(Poskytovateľ)**
9. Objednávateľ sa zaväzuje doručiť zoznam osôb Poskytovateľovi najskôr 30 kalendárnych dní a najneskôr 14 kalendárnych dní pred stanoveným termínom vykonania služby s uvedením dátumu platnosti poslednej absolvovanej lekárskej prehliadky alebo psychologického vyšetrenia. Doplnený zoznam osôb s termínmi prehliadok doručí Poskytovateľ Objednávateľovi elektronicky e-mailom. Kontaktnou osobou za Objednávateľa je JUDr. Ľubica Kubová, lubica.kubova@dpmz.sk, +421 41 5660106.
10. Objednávateľ vyplní tlačivá k objednávke podľa vzoru v troch rovnopisoch, dva pre Objednávateľa, jeden pre Poskytovateľa a označí odtlačkom pečiatky objednávateľa. Pri periodických lekárskych preventívnych prehliadkach doplní na objednávku aj termín, do ktorého má byť objednávka Poskytovateľom splnená. Objednávateľ zabezpečí, aby zamestnanci pri absolvovaní prehliadky v priestoroch Poskytovateľa ( podľa článku 3.) predložili kompletnú zdravotnú dokumentáciu.
11. Poskytovateľ zabezpečí požadované služby, vrátane vydania príslušných potvrdení, resp. správ do termínu, ktorý je uvedený na objednávke.
12. Tlačivo, doplnené posudzujúcim lekárom podľa predtlače, opatrené odtlačkom pečiatky a podpisom posudzujúceho lekára alebo psychológa Poskytovateľa, sa na účely tejto zmluvy považuje za doklad o riadnom poskytnutí služby.
13. Pri strate zdravotnej spôsobilosti osoby je posudzujúci lekár Poskytovateľa povinný uviesť do objednávky aj zistenú informáciu, či ide o dlhodobú stratu zdravotnej spôsobilosti.
14. Pri strate psychickej spôsobilosti osoby je posudzujúci lekár Poskytovateľa povinný uviesť do objednávky aj zistenú informáciu, či ide o dlhodobú stratu psychickej spôsobilosti.
15. Objednávateľ je povinný uhradiť Poskytovateľovi poskytnutú službu aj v prípade, ak zamestnanec Objednávateľa nevyhovie v zdravotnej, resp. psychickej spôsobilosti, t.j. nebude spôsobilý pre výkon povolania.
16. Zmluvné strany sa dohodli, že po každom jednotlivom poskytnutí služby bude Objednávateľovi Poskytovateľom poskytnutý súpis vykonaných služieb. Objednávateľom potvrdený súpis vykonaných služieb bude podkladom pre vystavenie faktúry podľa čl. 5. tejto zmluvy

**Článok 5**

**Cena služby a platobné podmienky**

1. Cena za služby je stanovená dohodou zmluvných strán v súlade so zákonom č. 18/1996 Z.z. o cenách v platnom znení podľa vysúťaženej ceny vo verejnom obstarávaní, pričom cenník je v Tabuľke č.1, ktorá je neoddeliteľnou súčasťou tejto zmluvy. Ceny služieb sú uvedené v € bez DPH. Sadzba DPH bude účtovaná v zmysle platnej legislatívy.
2. V cene sú zahrnuté všetky náklady súvisiace s poskytovaním služby. Poskytovateľ si nebude uplatňovať žiadne ďalšie náklady voči Objednávateľovi.
3. Objednávateľ sa zaväzuje za poskytnuté služby zaplatiť dohodnutú zmluvnú cenu. Cenu za poskytnuté služby uhradí Objednávateľ na základe faktúry vystavenej Poskytovateľom.
4. Objednávateľ uhradí Poskytovateľovi formou bezhotovostného platobného styku na účet Poskytovateľa, č. účtu xxxxxxxxxxxxx vedený v xxxxxxxxxx.(Vloží Poskytovateľ)
5. Poskytovateľovi vznikne právo na vystavenie faktúry dňom riadneho a včasného dodania služby podľa tejto zmluvy.
6. Splatnosť faktúry je 14 dní odo dňa jej doručenia Objednávateľovi. Faktúry budú Objednávateľovi doručené v listinnej forme. Faktúra sa považuje za uhradenú dňom pripísania vyfakturovanej čiastky na účet Poskytovateľa.
7. Poskytovateľom predložená faktúra musí obsahovať náležitosti v zmysle zákona č. 222/2004 Z.z. o dani z pridanej hodnoty v znení neskorších predpisov. Faktúra musí obsahovať tiež číslo tejto zmluvy (z evidencie zmlúv u Objednávateľa). V prípade, že faktúra nebude obsahovať všetky náležitosti daňového dokladu alebo nebude obsahovať potrebné prílohy alebo tieto prílohy budú obsahovať nesprávne údaje alebo nebude obsahovať číslo tejto zmluvy, Objednávateľ má právo reklamovať faktúru Poskytovateľovi, v prípade, že faktúra bude obsahovať nedostatky. Poskytovateľ bude vo veci reklamácie faktúry postupovať v zmysle platnej legislatívy, pričom nová lehota splatnosti opravenej alebo novej vystavenej faktúry začne plynúť dňom doručenia opravenej faktúry Poskytovateľovi.
8. Objednávateľ je platiteľom dane z pridanej hodnoty (DPH). Poskytovateľ je/nie je (nehodiace sa odstráni Poskytovateľ ) platiteľom dane z pridanej hodnoty (DPH).
9. Zmluvné strany sa dohodli na vyhotovení faktúry za poskytnuté služby vždy po skončení kalendárneho mesiaca. Poskytovateľ k faktúre pripojí ako podklad na overenie faktúry špecifikáciu služby s nasledujúcimi údajmi.:
* Menný zoznam osôb, ktorým sa služba poskytla
* Názov Objednávateľa
* Druh poskytnutej služby
* Cena

**Článok 6**

**Trvanie zmluvy**

1. Táto zmluva sa uzatvára na dobu určitú, a to na obdobie 36 mesiacov od podpisu zmluvy.
2. Platnosť tejto zmluvy je pred uplynutím lehoty uvedenej v čl. 6 možné ukončiť nasledovnými spôsobmi:
3. Písomnou dohodou zmluvných strán
4. Písomným odstúpením od zmluvy
5. Od tejto zmluvy môže odstúpiť každá zmluvná strana, najmä z týchto dôvodov:

 3.1 Poskytovateľ môže odstúpiť od tejto zmluvy ak:

1. Objednávateľ neplní svoje záväzky ani napriek upozorneniu Poskytovateľa, v ktorom mu Poskytovateľ stanoví primeranú lehotu na splnenie svojich záväzkov, minimálne však 5 dní odo dňa doručenia upozornenia,
2. Je opakovane v omeškaní, a tým znemožňuje alebo výrazne ohrozuje splnenie záväzkov Poskytovateľa,
3. Objednávateľ je v omeškaní s úhradou faktúry dlhšie ako 30 dní

 3.2 Objednávateľ môže odstúpiť od tejto zmluvy, ak:

1. Poskytovateľ neplní svoje záväzky ani napriek upozorneniu Objednávateľa, v ktorom mu Objednávateľ stanoví primeranú lehotu na splnenie svojich záväzkov, minimálne však 5 dní odo dňa doručenia upozornenia,
2. Poskytovateľ je opakované v omeškaní alebo aj po upozornení Objednávateľa porušuje povinnosti, ktoré mu vyplávajú z tejto zmluvy.
3. Poskytovateľ dodá službu, ktorá nezodpovedá dohodnutej službe podľa čl. 2
4. Poskytovateľ vstúpi do likvidácie
5. Ak bude dodatočne zistené, že Poskytovateľ poskytol Objednávateľovi v rámci návrhu v obchodnej verejnej súťaži nepravdivé alebo skreslené informácie, ktoré by inak viedli k jeho vylúčeniu alebo by mali za následok iné poradie vyhodnotených výsledkov obchodnej verejnej súťaže.
6. Odstúpenie od zmluvy vyššie uvedeným spôsobom je účinné okamihom doručenia písomného odstúpenia od zmluvy druhej zmluvnej strane. V dôsledku odstúpenia od tejto zmluvy nedôjde k zániku nárokov Objednávateľa na náhradu za spôsobenú škodu, nárokov zo zmluvných pokút, ani iných ustanovení, ktoré majú trvať aj po ukončení zmluvy.
7. Plnenie predmetu zmluvy musí byť realizované len s platným poverením na posudzovanie zdravotnej a psychickej spôsobilosti v zmysle ustanovení § 102, ods. 1, písm. q , bod 2 zákona č. 513/2009 Z.z. o dráhach a o zmene a doplnení niektorých zákonov a vyhlášky č. 245/2010 v platnom znení.
8. Poskytovateľ je bezodkladne povinný informovať Objednávateľa o strate poverenia na posudzovanie zdravotnej a psychickej spôsobilosti. Poskytovateľ berie na vedomie a bezvýhradne súhlasí s tým, že strata poverenia je pre objednávateľa dôvodom na okamžité odstúpenie od zmluvy.

**Článok 7**

**Spolupráca zmluvných strán**

1. Za účelom komunikácie Objednávateľa s Poskytovateľom určili zmluvné strany kontaktné údaje svojich zodpovedných zástupcov v hlavičke tejto zmluvy. V prípade zmeny kontaktných údajov sú zmluvné strany povinné bezodkladne sa o takejto zmene informovať.
2. Pri vykonávaní služieb postupuje Poskytovateľ samostatne s prihliadnutím na pokyny a inštrukcie zo strany dohodnutého zástupcu Objednávateľa.
3. Účastníci tejto zmluvy sa zaväzujú poskytnúť si všetku potrebnú súčinnosť tak, aby bol predmet tejto zmluvy plnený včas, priebežne, v potrebnom rozsahu a primeranej kvalite.
4. Poskytovateľ bude pri plnení predmetu zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy a podmienky tejto zmluvy.
5. Poskytovateľ sa zaväzuje, že bude s objednávateľom bez zbytočného odkladu rokovať o všetkých otázkach, ktoré by mohli negatívne ovplyvniť proces vykonania služby, dohodnutej podľa Článku 1 zmluvy a že mu bude oznamovať všetky okolnosti, ktoré by mohli ohroziť dohodnutý termín pre poskytnutie služby v zmysle platnej objednávky.

**Článok 8**

**Zodpovednosť za kvalitu poskytovaných služieb**

1. Poskytovateľ sa zaväzuje poskytovať služby podľa tejto zmluvy s odbornou starostlivosťou s vyvinutím maximálneho úsilia na dosiahnutie účelu tejto zmluvy a zároveň prehlasuje, že disponuje potrebnými prostriedkami na riadne plnenie svojich záväzkov z tejto zmluvy.

dní.

1. Každá zmluvná strana zodpovedá druhej zmluvnej strane za škody, ktoré tejto preukázateľne spôsobil jej zamestnanec alebo tretia osoba, ktorá konala na základe jej poverenia.

**Článok 9**

**Sankcie**

1. Pre prípad nedodržania podmienok dodania služby podľa tejto zmluvy môžu zmluvné strany uplatniť nasledovné sankcie:
2. za omeškanie Poskytovateľa s dodaním služby zmluvnú pokutu vo výške 0,08% z hodnoty nedodanej časti služby za každý mesiac omeškania. Zaplatením zmluvnej pokuty nezaniká nárok Objednávateľa na náhradu škody. Za omeškanie s poskytnutím predmetu zmluvy sa považuje nedodanie služby zo strany dodávateľa o viac ako 30 pracovných dní výlučne zavinené zo strany Poskytovateľa,
3. za omeškanie Objednávateľa so zaplatením zmluvnej ceny úrok z omeškania vo výške 0,02% z nezaplatenej ceny za každý deň omeškania.

**Článok 10**

**Záverečné ustanovenia**

1. Táto zmluva nadobúda platnosť dňom podpisu oboma zmluvnými stranami a účinnosť nasledujúci deň po dni zverejnenia v zmysle § 47a Občianskeho zákonníka.
2. Zmluvné strany berú na vedomie, že zverejnenie tejto zmluvy a príloh je v súlade a v rozsahu zákona č. 211/2000 Z. z. o slobodnom prístupe k informáciám v znení neskorších predpisov nie je porušením alebo ohrozením obchodného tajomstva.
3. Právne vzťahy vyplývajúce z tejto Zmluvy, ktoré nie sú výslovne upravené, sa riadia právnymi predpismi Slovenskej republiky.
4. V prípade, že niektoré ustanovenia tejto zmluvy sa stanú úplne alebo čiastočne neplatnými, zostane účinnosť ostatných ustanovení ako celku nedotknutá. Zmluvné strany sa však zaväzujú, že neplatné ustanovenia nahradia novými úpravami, ktoré najvhodnejšie vystihujú zamýšľaný účel neplatných ustanovení.
5. Všetky oznámenia, výzvy a iná korešpondencia podľa tejto zmluvy budú medzi zmluvnými stranami doručované osobne, elektronicky alebo listami doručenými doporučenou poštou na adresy uvedené v úvode zmluvy. Všetky úkony urobené písomne sú považované za doručené okamihom ich prevzatia druhou zmluvnou stranou. Písomnosť doručovaná poštou sa bude považovať za doručenú aj vtedy, ak nebude prevzatá druhou zmluvnou stranou, ktorej bola adresovaná, a to dňom, kedy bola uložená na pošte po neúspešnom pokuse pošty o doručenie písomnosti určenej zmluvnej strane ako adresátovi. Odosielateľ akejkoľvek písomnej správy môže požadovať písomné potvrdenie príjemcu.
6. Zmluvné strany obsahu zmluvy porozumeli súhlasia s ňou, na znak čoho ju podpisujú.
7. Zmluvné strany vyhlasujú, že zmluvu uzatvorili slobodne, vážne, zrozumiteľne, nie v tiesni, ani za nápadne nevýhodných podmienok.
8. Zmeny a dodatky k tejto zmluve sú platné len v písomnom vyhotovení so súhlasom zmluvných strán.
9. Zmluva sa vyhotovuje v troch obsahovo zhodných rovnopisoch s platnosťou originálu, z ktorých Objednávateľ preberá dve vyhotovenia a Poskytovateľ preberá jedno vyhotovenie.

**Prílohy:**

Príloha č. 1 Lekársky posudok o zdravotnej spôsobilosti – vzor v zmysle čl.4, bod 5 (doplní navrhovateľ

Príloha č. 2 Posudok o psychickej spôsobilosti - vzor v zmysle čl. 4, bod 5 (doplní navrhovateľ)

Tabuľka č. 1 – CP (identické s dokladom, ktorý navrhovateľ predkladá vo výzve v zmysle bodu IV., ods. 2)

V ......... dňa ......................2020 V Žiline dňa ........................ 2020

Poskytovateľ: Objednávateľ:

....................................... .........................................................

 **Ing. Ján Barienčík, PhD.**

 **konateľ**